NOVA Τηλεπικοινωνίες

Η Nova Τηλεπικοινωνίες Μ.Α.Ε. είναι μια εταιρεία τηλεπικοινωνιών στην Ελλάδα που παρέχει ευρυζωνικές υπηρεσίες, τηλεόραση και σταθερή τηλεφωνία. Μέχρι το 2021 είχε τις μετοχές του στο Χρηματιστήριο Αθηνών.

Τον Ιούνιο του 2016 οι υπηρεσίες για πελάτες και μικρομεσαίες επιχειρήσεις πήγαν το όνομα της Nova. Η εταιρεία εγκατέλειψε εντελώς την προηγούμενή της επωνυμία (Forthnet) τον Ιούνιο του 2020.

Στις 29 Μαΐου 2020 η United Group συμφώνησε να αγοράσει το πλειοψηφικό μερίδιο της Nova που κατείχαν τέσσερις συστημικές τράπεζες. Από τις 29 Απριλίου 2021 είναι ο μοναδικός μέτοχος.

Στις 15 Οκτωβρίου 2021, η Nova ανακοίνωσε ότι θα τερματίσει ορισμένες από τις παλαιότερες υπηρεσίες της (Dial Up, Call-by-Call και ADSL παλαιάς τεχνολογίας) στις 15 Δεκεμβρίου του ίδιου έτους.

Ιστορία
Η Forthnet ιδρύθηκε τον Οκτώβριο του 1995 από τη Minoan Lines και το Ίδρυμα Τεχνολογίας και Έρευνας.

Η δορυφορική τηλεοπτική πλατφόρμα με τη μάρκα της Nova κυκλοφόρησε στην Ελλάδα τον Δεκέμβριο του 1999 όντας ιδιοκτησία της Naspers, μιας νοτιοαφρικανικής εταιρείας, η οποία διαχειριζόταν επίσης τη MultiChoice. Το 2002 η Nova απορρόφησε την βραχύβια Alpha Digital.

Στις 14 Απριλίου 2008, η Forthnet κατέληξε σε συμφωνία με τη Naspers για την εξαγορά της Netmed, της μητρικής εταιρείας της Nova έναντι 430 εκατομμυρίων ευρώ.

Το 2010, η Nova είχε 363.679 συνδρομητές ενώ η υπηρεσία υψηλής ευκρίνειας μέτρησε 52.968 συνδρομητές το 2011.

Στο τέλος Ιουνίου του 2015 η πλατφόρμα είχε 509.088 συνδρομητές, ενώ ένα χρόνο μετά, τον Ιούνιο του 2016 μειώθηκε στους 460.252.

Τον Ιούλιο του 2017 αναφέρθηκε ότι η Nova είχε 430.000 συνδρομητές.

Το 2020 η Nova είχε 551.000 συνδρομητές στην ευρυζωνική διασύνδεση και 457.000 στη συνδρομητική τηλεόραση.

Τον Μάρτιο του 2021 ανακοινώθηκε ότι η Nova είχε 456.500 συνδρομητές, καθιστώντας την ως τον δεύτερο μεγαλύτερο πάροχο συνδρομητικής τηλεόρασης.

Τεχνικές πληροφορίες
Η Nova εκπέμπει σε τυπική ευκρίνεια χρησιμοποιώντας τη μορφή DVB-S MPEG-2 και από τον Σεπτέμβριο του 2010 σε υψηλή ευκρίνεια χρησιμοποιώντας τη μορφή DVB-S MPEG-4 μέσω του δορυφόρου Hot Bird 8 στις 13°E. Η υπηρεσία είναι κρυπτογραφημένη με σύστημα υπό όρους πρόσβασης Irdeto.

Μέχρι πρόσφατα, οι συνδρομητές είχαν τη δυνατότητα να αγοράσουν ένα συγκεκριμένο αποκωδικοποιητή ή να χρησιμοποιήσουν οποιοδήποτε αποκωδικοποιητή με δυνατότητα DVB-S Irdeto, αλλά από τον Σεπτέμβριο του 2009 οι νέοι συνδρομητές επιτρέπεται να χρησιμοποιούν μόνο τον αποκωδικοποιητή της εταιρείας. Αυτή η αλλαγή πολιτικής έχει προκαλέσει κάποια σημαντική διαμάχη.

Η Nova έχει επίσης εισαγάγει μια υπηρεσία ψηφιακού βίντεο, προσβάσιμη μόνο μέσω ενός (διαφορετικού) συγκεκριμένου αποκωδικοποιητή. Αυτή η υπηρεσία απαιτεί επιπλέον χρέωση συνδρομής, αλλά παρέχει επίσης στον συνδρομητή τη δυνατότητα να παρακολουθεί δύο διαφορετικά κανάλια σε δύο διαφορετικές τηλεοράσεις στο ίδιο σπιτικό.

Ψηφιακοί δέκτες
Το πακέτο της Nova περιλαμβάνει ψηφιακούς δορυφορικούς δέκτες που κατασκευάζονται από την Pace. Τα τρέχοντα μοντέλα είναι NovaBox HD 831 και NovaBox HD PVR 865 Παλαιότερα μοντέλα ήταν τα Panasat 1110, Panasat 910, καθώς και τα Panasat 720i, Panasat 700 και Panasat 642, που κατασκευάζονταν από την Panasat.

Κανάλια
Η Nova λειτουργεί 4 κανάλια Novacinema, 14 Novasports και το ψυχαγωγικό Novalifε. Από το 2012 όλα τα κανάλια είναι διαθέσιμα στην Κύπρο εκτός της ομόσταβλης και στη CytaVision.

Παραπομπές

Εξωτερικοί σύνδεσμοι
Nova επίσημη ιστοσελίδα

Πάροχοι υπηρεσιών διαδικτύου της Ελλάδας
Ελληνικά εμπορικά σήματα
Εταιρίες εισηγμένες στο Χρηματιστήριο Αθηνών